डीआर प्रोजेक्ट नर्मदा नहर में क्लोजर के बाद जलदाय विभाग के पास में मात्र दो दिन का ही पानी स्टोरेज रहेगा। दो दिन के बाद विभाग के अधिकारियों को ट्यूबवेलों के सहारे ही पानी की आपूर्ति करनी पड़ेगी। विभाग के अधिकारी दावा कर रहे हैं कि क्लोजर से ज्यादा असर नहीं पड़ेगा। विभाग के अधिकारियों का दावे पर यकीन करे तो शहर सहित आसपास के गांवों में 48 घंटे में पानी की सप्लाई हो रही है, लेकिन सत्यता तो यह है कि वर्तमान में विभाग की ओर से 72 घंटे से शहर में पानी की सप्लाई की जा रही है। नर्मदा के क्लोजर के बाद में 72 घंटे से ज्यादा हो सकता है।